b'\n_START_ARTICLE_\nLemmi Oro\n_START_PARAGRAPH_\nLemmi Oro (s\xc3\xbcndinud 20. detsembril 1949 P\xc3\xb5ltsamaal) on Eesti riigiametnik ja omavalitsustegelane._NEWLINE_Lemmi Oro l\xc3\xb5petas 1974. aastal Tallinna Pol\xc3\xbctehnilise Instituudi majandusliku informatsiooni mehhaniseeritud t\xc3\xb6\xc3\xb6tlemise organiseerimise eriala. Aastatel 1992\xe2\x80\x931993 t\xc3\xa4iendas ta end Nordkircheni k\xc3\xb5rgkoolis Fachhochschule f\xc3\xbcr Finanzen Nordrhein-Westfalen Saksamaa maksu\xc3\xb5iguse kursustel._NEWLINE_Aastatel 1972\xe2\x80\x931990 t\xc3\xb6\xc3\xb6tas Lemmi Oro Eesti Maaviljeluse ja Maaparanduse Teadusliku Uurimise Instituudi arvutuskeskuses. Aastatel 1990\xe2\x80\x931993 Riigi Maksuameti osakonnajuhataja aset\xc3\xa4itja, 1993\xe2\x80\x931995 Tallinna Maksuameti direktori aset\xc3\xa4itja, 1995\xe2\x80\x931999 Rahandusministeeriumi maksupoliitika osakonna juhataja aset\xc3\xa4itja. Alates 2000. aastast  Rahandusministeeriumi maksupoliitika osakonna juhataja._NEWLINE_Alates 1993. aastast Saku vallavolikogu liige (alates 1996 valimisliit Kodu nimekirjas), vallavolikogu esimees 1999\xe2\x80\x932002 ja 2005\xe2\x80\x932009, alates 2013 revisjonikomisjoni esimees.'